FSFREEZE(8)

NUME
fsfreeze - suspendă accesul la un sistem de fișiere (Ext3/4, ReiserFS, JFS, XFS)

REZUMAT

fsfreeze --freeze|--unfreeze punct-montare

DESCRIERE

fsfreeze suspendă sau reia accesul la un sistem de fișiere.

fsfreeze oprește orice acces nou la sistemul de fișiere și creează o imagine stabilă pe disc. fsfreeze este conceput pentru a fi utilizat cu dispozitive fizice RAID care acceptă crearea de instantanee.

fsfreeze nu este necesar pentru dispozitivele device-mapper. «device-mapper» (și LVM) îngheață automat un sistem de fișiere de pe dispozitiv atunci când se solicită crearea unei instantanee. Pentru mai multe detalii, consultați pagina de manual dmsetup(8).

Argumentul punct-montare este ruta de acces a directorului în care este montat sistemul de fișiere. Sistemul de fișiere trebuie să fie montat pentru a fi înghețat (a se vedea mount(8)).

Rețineți că actualizările timpului de acces sunt, de asemenea, suspendate dacă sistemul de fișiere este montat cu comportamentul tradițional atime (opțiunea de montare strictatime, pentru mai multe detalii, consultați mount(8)).

OPȚIUNI

-f, --freeze
    Această opțiune solicită ca sistemul de fișiere specificat să fie înghețat față de noi modificări (că alte modificări nu mai sunt posibile). Atunci când această opțiune este selectată, toate tranzacțiile în curs de desfășurare în sistemul de fișiere sunt autorizate să se încheie, noile apeluri de sistem write(2) sunt oprite, alte apeluri care modifică sistemul de fișiere sunt oprite, iar toate datele murdare, metadatele și informațiile din jurnal sunt scrise pe disc. Orice proces care încearcă să scrie în sistemul de fișiere înghețat se blochează, așteptând ca sistemul de fișiere să fie dezghețat.

    Rețineți că, chiar și după înghețare, sistemul de fișiere de pe disc poate conține informații despre fișierele care sunt încă în curs de dezvinculare. Aceste fișiere nu vor fi dezvinculate până când sistemul de fișiere nu este dezghețat sau până când nu se finalizează o montare curată a instantaneei.

-u, --unfreeze
    Această opțiune este utilizată pentru a dezgheța sistemul de fișiere și a permite continuarea operațiilor. Orice modificare a sistemului de fișiere care a fost blocată de înghețare este deblocată și se permite finalizarea acesteia.

-h, --help
    Afișează acest mesaj de ajutor și iese.

-V, --version
    Afișează versiunea și iese.

FILESYSTEM SUPPORT

Această comandă va funcționa numai dacă suportul sistemului de fișiere are suport pentru înghețare. Lista acestor sisteme de fișiere include (2016-12-18) btrfs, btrfs, ext2/3/4, f2fs, jfs, nilfs2, reiserfs și xfs. Lista anterioară poate fi incompletă, pe măsură ce mai multe sisteme de fișiere primesc suport. În caz de îndoială, cel mai simplu mod de a ști dacă un sistem de fișiere este compatibil este să creați un mic sistem de montare de tip „loopback” și să testați înghețarea acestuia.

NOTE

Această pagină de manual se bazează pe xfs_freeze(8).

AUTORI

Scris de Hajime Taira.

CONSULTAȚI ȘI

mount(8)

RAPORTAREA ERORILOR

Pentru rapoarte de eroare, folosiți

DISPONIBILITATE

Comanda fsfreeze face parte din pachetul util-linux care poate fi descărcat de la