LSBLK(8)

НАЗИВ
lsblk - исписује блок уређаје

УВОД

lsblk [опције] [уређај...]

ОПИС

lsblk наводи информације о свим доступним или наведеним блок уређајима. Наредба lsblk чита sysfs систем датотека и udev db ради прикупљања информација. Ако „udev db“ није доступан или је lsblk преведен без подршке за „udev“, тада покушава да прочита НАТПИС-е, УУИД-е и врсте система датотека са блок уређаја. У овом случају су неопходна администраторска овлашћења.

По основи, наредба исписује све блок уређаје (осим RAM дискова) у формату налик стаблу. Исти уређај се може поновити у стаблу ако се односи на друге уређаје. Опција --merge се препоручује за компликованија подешавања за прикупљање група уређаја и описивање сложених N:M односа.

Стаблу налик излаз (или children[] низ у JSON излазу) је укључен само ако је колона НАЗИВ присутна у излазу или када се користи опција --tree. Видите такође --nodeps и --list да управљате форматирањем стабла.

Основни излаз, као и основни излаз из опција као што су --fs и --topology, је субјекат за измену. Тако да кад год је могуће, треба да избегавате коришћење основних излаза у вашим скриптама. Увек изричито дефинишите очекиване колоне користећи --output списак-колона и --list у окружењима у којима се захтева стабилан излаз.

Користите lsblk --list-columns да добијете списак доступних колона.

Знајте да lsblk може бити извршен у време када udev још нема све информације о недавно додатим и измењеним уређајима. У том случају препоручује се коришћење udevadm settle пре lsblk за усклађивање са „udev“-ом.

Однос између блок уређаја и система датотека није увек један на један. Систем датотека може да користи више блок уређаја или истом систему датотека може да се приступи преко више путања. Ово је разлог зашто lsblk пружа колоне ТАЧКАКАЧЕЊА и ТАЧКЕКАЧЕЊА (мн.). Колона ТАЧКАКАЧЕЊА приказује само једну тачку качења (обично последње прикачени примерак система датотека), а колона ТАЧКЕКАЧЕЊА приказује по ћелији са више редова све тачке качења придружене уређају.

ОПЦИЈЕ

-A, --noempty
    Не исписује празне уређаје.

-a, --all
    Искључује све уграђене филтере и исписује све празне уређаје и RAM диск уређаје такође.

-b, --bytes
    Исписује величине у бајтовима уместо у људима читљивом формату.

    По основи, јединица, у којој су изражене величине, је бајт, а префикси јединице су у степену 2^10 (1024). Скраћенице симбола су изложене скраћен да би се постигла боља читљивост, излагањем само првог њиховог слова; примери: „1 KiB“ и „1 MiB“ се према томе приказују као „1 K“ и „1 M“, тако избегавајући намерно помињање „iB“, које је део ових скраћеница.

-H, --list-columns
    Списак доступних колона, користите са --json или --raw да добијете излаз у облику читљивом за машине.

-D, --discard
    Исписује информације о одбаченим могућностима (TRIM, UNMAP) за сваки уређај.

-d, --nodeps
    Не исписује уређаје држача или потчињене. На пример, lsblk --nodeps /dev/sda исписује само информације о „sda“ уређају.

-E, --dedup колона
    Користи колону као кључ уклањања дупликата за уклањање дупликата излазног стабла. Ако кључ није доступан за уређај, или је уређај партиција а родитељски уређај читавог диска обезбеђује исти кључ тада се уређај увек исписује.

    Случај уобичајеног коришћења је поништавање удвостручења излаза на систему уређаја са више путања, на пример са -E WWN.

-e, --exclude списак
    Изузима уређаје наведене на списку зарезом раздвојених већих бројева уређаја. Знајте да су RAM дискови (већи=1) по основи искључени ако --all није наведено. Филтер се примењује само на уређаје највишег нивоа. Ово може бити збуњујуће за --list излазни формат где хијерархија уређаја није очигледна.

-f, --fs
    Укључује информације о системима датотека. Ова опција је еквивалент са -o НАЗИВ,ВРСТАСД,ИЗДСД,НАТПИС,УУИД,ДОСТУПСД,КОРИСТСД%,ТАЧКЕКАЧЕЊА. Ауторитативне информације о системима датотека и раидима су обезбеђене наредбом blkid(8).

--hyperlink[=режим]
    Исписује тачку качења као хипервезе терминала. Режим може бити постављен на „always“, „never“ или „auto“. Изборни аргумент када може се поставити на „auto“, „never“ или „always“. Ако је аргумент када изостављен, пребациће се на „auto“. Поставка „auto“ значи да ће хипервезе бити коришћене само ако је излаз на терминалу.

-I, --include списак
    Укључује уређаје наведене на списку зарезом раздвојених већих бројева уређаја. Филтер се примењује само на уређаје највишег нивоа. Ово може бити збуњујуће за --list излазни формат где хијерархија уређаја није очигледна.

-i, --ascii
    Користи АСКРИ знакове за форматирање стабла.

-J, --json
    Користи ЈСОН излазни формат. Строго се препоручује да користите --output и такође --tree ако је потребно. Знајте да се children[] користи само ако се користи колона НАЗИВ или --tree.

-l, --list
    Даје излаз у облику списка. Излаз не обезбеђује информације о односима између уређаја а од издања 2.34 сваки уређај се исписује само једном ако --pairs или --raw није наведено (обрадиви излази су задржани на наопако сагласни начин).

-M, --merge
    Групише родитеље подстабала да обезбеди читљивији излаз за РАИД-е и уређаје са више путања. Излаз налик стаблу је неопходан.

-m, --perms
    Даје информације о власнику, групи и режиму уређаја. Ово је еквивалент са -o НАЗИВ,ВЕЛИЧИНА,ВЛАСНИК,ГРУПА,РЕЖИМ.

-N, --nvme
    Само излазне информације о „NVMe“ уређајима.

-v, --virtio
    Само излазне информације о „virtio“ уређајима.

-n, --noheadings
    Не исписује ред заглавља.

-o, --output списак
    Наводи које излазне колоне ће исписати. Користите --list-columns да добавите списак свих подржаних колона. Колоне могу утицати на излаз налик стаблу. Основно је коришћење стабла за колону „НАЗИВ“ (видите такође --tree).

    Основни списак колона се може проширити ако је списак наведен у формату +списак (нпр., lsblk -o +UUID).

-O, --output-all
    Исписује све доступне колоне.

-P, --pairs
    Производи излаз у облику парова кључ="вредност". Редови излаза су још увек поређани према зависностима. Сви потенцијално небезбедни знакови вредности су хекс-измењени (\x<кôд>). Видите такође опцију --shell.

-p, --paths
    Испсиује пуне путање уређаја.

-Q, --filter израз
    Исписује само уређаје који испуњавају услове које је одредио израз. Филтер се оцењује пре него што „lsblk“ прикупи податке за све излазне колоне. Само потребни подаци за лагану процену израза се преузимају из система. Овај приступ може побољшати перформансе у поређењу са пост-филтрирањем, што се уобичајено обавља алатима као што је „grep(1)“.

    Ова функција је ПРОБНА. Видите такође scols-filter(5). На пример искључује „sda“ и „sdb“, али исписује све остало ('!~' је негативан регуларни израз који одговара оператору):

        lsblk --filter 'НАЗИВ !~ "sd[ab]"'

--highlight израз
    Обојава редове који одговарају изразу. Ова функција је ПРОБНА. Видите такође scols-filter(5).

--ct назив [: парам [: функција ]]
    Дефинише произвољни бројач. Бројачи се исписују након стандардног излаза. Назив је произвољни назив бројача, опционални парам је назив колоне која ће се користити за бројач, а опционална функција одређује функцију агрегације, подржане функције су: count, min, max или sum. Подразумевано је „count“.

    Ако парам није наведен, тада бројач броји број редова. Ова функција је ПРОБНА. Видите такође --ct-filter.

    На пример, --ct МојБројач:ВЕЛИЧИНА:сума ће бројати укупност за ВЕЛИЧИНУ из свих редова; а за бројање броја SATA дискова, могуће је користити:

        lsblk --ct-filter 'TYPE=="disk" && TRAN=="sata"' --ct "Број SATA уређаја"

--ct-filter израз
    Дефинише ограничење за следећи бројач. Ова функција је ПРОБНА. Видите такође --ct и scols-filter(5). На пример, сједињује величине према врсти уређаја:

        lsblk --ct-filter 'TYPE=="part"' --ct Партиција:ВЕЛИЧИНА:збир \
              --ct-filter 'TYPE=="disk"' --ct Читав_диск:ВЕЛИЧИНА:збир

-r, --raw
    Даје излаз у сировом формату. Излазни редови су још увек поређани према зависностима. Сви потенцијално небезбедни знакови су хекс-измењени (\x<кôд>) у колонама НАЗИВ, КНАЗИВ, НАТПИС, ПАРТНАТПИС и ТАЧКАКАЧЕЊА.

-S, --scsi
    Исписује само информације о SCSI уређајима. Све партиције, подређени и држачи уређаја се занемарују.

-s, --inverse
    Исписује зависности обрнутим редом. Ако је --list излаз захтеван тада су редови још увек поређани према зависностима.

-T, --tree[=колона]
    Приморава формат излаза налик стаблу. Ако је колона наведена, тада се стабло исписује у колони. Основно је НАЗИВ колоне.

-t, --topology
    Исписује информације о топологији блок уређаја. Ова опција је еквивалент са

    -o НАЗИВ,ПОРАВНАЊЕ,МИН-УИ,ОПЦ-УИ,ФИЗ-СЕК,ДНВ-СЕК,РОТА,ЗАКА,RQ-ВЕЛ,RA,W-ИСТО.

-w, --width број
    Одређује излазну ширину као број знакова. Основно је број колона терминала, а ако се не изврши на терминалу, онда ширина излаза није уопште ограничена по основи. Ова опција такође приморава lsblk да претпостави да контролни знакови терминала и небезбедни знакови нису дозвољени. Очекивани случај коришћења је на пример када lsblk користи наредба watch(1).

-x, --sort колона
    Ређа излазне редове према колони. Ова опција укључује --list излазни формат по основи. Могуће је користити опцију --tree за приморавање излаза налик стаблу а тада се гране стабла ређају према колони.

-y, --shell
    Назив колоне биће измењен да садржи само знакове дозвољене за одреднике променљиве шкољке, на пример, MIN_IO и FSUSE_PCT уместо MIN-IO и FSUSE%. Ово је корисно, на пример, са --pairs. Знајте да је ова функција самостално укључена за --pairs у издању 2.37, али због проблема сагласности, сада је потребно захтевати то понашање са --shell.

-z, --zoned
    Исписује информације односне на зону за сваки уређај.

--sysroot директоријум
    Прикупља податке за Линукс примерак поред примерка из ког је наредба lsblk проистекла. Наведени директоријум је корен система Линукс примерка који ће бити прегледан. Стварни чворови уређаја у циљном директоријуму се могу заменити датотекама текста са „udev“ атрибутима.

--properties-by списак
    Ова опција наводи методе које користи lsblk да набави информације о системима датотека и табелама партиција. Списак је зарезом раздвојен списак назива методе. Основна поставка је „file,udev,blkid“. Подржане методе су:

    udev
        Чита податке из базе података „udev“-а. Ако не успе, наставља до следеће методе испробавања.

    blkid
        Чита податке директно са уређаја користећи „libblkid“. Ако не успе, наставља до следеће методе испробавања.

    file
        Чита податке из датотеке. Ова метода се користи само ако је наведена опција „--sysroot“. Ова метода увек зауставља испробавање ако се користи.

    none
        Не испробава. Ова метода увек зауставља испробавање.

-h, --help
    Приказује текст помоћи и излази.

-V, --version
    Исписује издање и излази.

ИЗЛАЗНО СТАЊЕ

0
    успешно

1
    неуспех

32
    није нађен ниједан уређај

64
    нађени су неки наведени уређаји, неки нису

ОКРУЖЕЊЕ

LSBLK_DEBUG=all
    укључује излаз lsblk прочишћавања.

LIBBLKID_DEBUG=all
    укључује излаз libblkid прочишћавања.

LIBMOUNT_DEBUG=all
    укључује излаз libmount прочишћавања.

LIBSMARTCOLS_DEBUG=all
    укључује излаз libsmartcols прочишћавања.

LIBSMARTCOLS_DEBUG_PADDING=on
    користи видљиве знакове попуњавања.

БЕЛЕШКЕ

За партиције, неке информације (нпр. атрибути заказаног) се наслеђују са родитељског уређаја.

Наредба lsblk треба да буде способна да претражи сваки блок уређај према бројевима „већи:мањи“, што се ради коришћењем /sys/dev/block. Овај блок директоријум система датотека се појавио у кернелу 2.6.27 (октобар 2008). У случају са проблема са доста новим кернелом, проверите да ли је CONFIG_SYSFS укључено у време изградње кернела.

АУТОРИ

ПОГЛЕДАЈТЕ ТАКОЂЕ

blkid(8), findmnt(8) ls(1), scols-filter(5)

ПРИЈАВЉИВАЊЕ ГРЕШАКА

За пријављивање грешака, користите „https://github.com/util-linux/util-linux/issues[issue tracker]“.

ДОСТУПНОСТ

Наредба lsblk је део „util-linux“ пакета који се може преузети са