BLKDISCARD(8)

НАЗИВ
blkdiscard - одбацује секторе на уређају

УВОД

blkdiscard [опције] [-o померај] [-l дужина] уређај

ОПИС

blkdiscard се користи за одбацивање сектора уређаја. Ово је корисно за дискове чврстог стања (SSD) и танано опремљени смештај. За разлику од fstrim-а(8), ова наредба се користи непосредно на блок уређају.

По основи, blkdiscard ће одбацити све блокове на уређају. Опције се могу користити за измену овог понашања засновано на опсегу или величини, као што је објашњено испод.

Аргумент уређај је назив путање блок уређаја.

УПОЗОРЕЊЕ: Сви подаци у одбаченој области на уређају биће изгубљени!

Од util-linux v2.41, fdisk има способност да одбаци секторе како на партицијама тако и на непартиционисаним областима користећи наредбу „T“. Уз то, sfdisk има опцију „--discard-free“ да одбаци непартиционисане области.

ОПЦИЈЕ

За аргументима померај и величина могу да следе суфикси множитеља као што су KiB (=1024), MiB (=1024*1024), и тако редом за GiB, TiB, PiB, EiB, ZiB и YiB („iB“ је опционално, нпр., „K“ има исто значење као „KiB“) или суфикси KB (=1000), MB (=1000*1000), и тако редом за GB, TB, PB, EB, ZB и YB.

-f, --force
    Искључује све провере. Од и2.36 блок уређај се отвара у изричитом режиму (O_EXCL) по основи да би се избегло сукобљавање са прикаченим системом датотека или другим подсистемом кернела. Опција --force искључује изричити режим приступа.

-o, --offset померај
    Померај бајта у уређају од кога ће почети одбацивање. Достављена вредност мора бити поравната на величину сектора уређаја. Основна вредност је нула.

-l, --length величина
    Број бајтова за одбацивање (бројећи од почетне тачке). Достављена вредност мора бити поравната на величину сектора уређаја. Ако се наведена вредност простире преко краја уређаја, blkdiscard ће стати на граници величине уређаја. Основна вредност се простире до краја уређаја.

-p, --step величина
    Број бајтова за одбацивање унутар једног понављања. Основно је одбацивање свих једним „ioctl“ позивом.

-q, --quiet
    Потискује поруке упозорења.

-s, --secure
    Обавља безбедно одбацивање. Безбедно одбацивање је исто као обично одбацивање изузев што сви умношци одбачених блокова који могу бити направљени прикупљањем ђубра морају такође бити обрисани. Ово захтева подршку са уређаја.

-z, --zeroout
    Попуњава нулом уместо да одбаци.

-v, --verbose
    Приказује поравнате вредности помераја и величине. Ако је наведена опција --step, исписује напредовање одбацивања сваке секунде.

-h, --help
    Приказује текст помоћи и излази.

-V, --version
    Исписује издање и излази.

ИЗЛАЗНО СТАЊЕ

blkdiscard има следеће вредности излазног стања:

0
    успешно

1
    неуспех; нисправно призивање, грешка овлашћења или било која друга општа грешка

2
    неуспех; од и2.39, уређај не подржава операцију одбацивања

АУТОРИ

ПОГЛЕДАЈТЕ ТАКОЂЕ

fstrim(8)

ПРИЈАВЉИВАЊЕ ГРЕШАКА

За пријављивање грешака, користите „https://github.com/util-linux/util-linux/issues[issue tracker]“.

ДОСТУПНОСТ

Наредба blkdiscard је део „util-linux“ пакета који се може преузети са